b'\n_START_ARTICLE_\nHenrik-tietokanta\n_START_PARAGRAPH_\nHenrik-tietokanta on vapaasti k\xc3\xa4ytett\xc3\xa4v\xc3\xa4 kirjahistoriallinen tietokanta, joka sis\xc3\xa4lt\xc3\xa4\xc3\xa4 tietoja perukirjoihin ja huutokauppakamarien p\xc3\xb6yt\xc3\xa4kirjoihin sis\xc3\xa4ltyvist\xc3\xa4 kirjamaininnoista ja kirjojen omistajista ennen vuotta 1809. Tietokanta on nimetty filosofian tohtori h.c. Henrik Gr\xc3\xb6nroosin mukaan. Se perustuu h\xc3\xa4nen kokoamaansa aineistoon, jota s\xc3\xa4ilytet\xc3\xa4\xc3\xa4n Kansalliskirjastossa Svenska litteraturs\xc3\xa4llskapet i Finlandin arkistossa._NEWLINE_Tietokannassa on Helsingin, H\xc3\xa4meenlinnan, Kajaanin, Naantalin, Oulun, Porvoon, Rauman, Tammisaaren, Tampereen, Tornion, Turun ja Uudenkaupungin kaupunkien sek\xc3\xa4 Lappeen pit\xc3\xa4j\xc3\xa4n perukirjoissa sek\xc3\xa4 edell\xc3\xa4 mainittujen kaupunkien huutokauppakamarien p\xc3\xb6yt\xc3\xa4kirjoissa olevia kirjamainintoja ja kirjojen omistajia ennen vuotta 1810. Tietokantaa t\xc3\xa4ydennet\xc3\xa4\xc3\xa4n.'